SPLITSKO-DALMATINSKA ŽUPANIJA

GRAD TROGIR

M.O. ŽEDNO

**VIJEĆE MJESNOG ODBORA ŽEDNO**

Žedno, 13.01.2020.

**ZAPISNIK S**

**5. sjednice Vijeća mjesnog odbora Žedno održane 13.01.2020. u 18 sati 05 minuta u prostorijama Mjesnog odbora na adresi Trg Brce 1 u Žednom**

Sjednicu je sazvao predsjednik mjesnog odbora Ivo Škaro pozivom svim članovima mjesnog odbora.

Sjednici su bili nazočni:

Ivo Škaro predsjenik VMO,

Željko Belas zamjenik predsjednika VMO

te članovi Ivica Ugrina, Ivan Rubelj i Pero Maravić.

Sjednici nisu bili nazočni Ratomir Frana i Špiro Babić.

Nakon što je utvrđen kvorum predsjednik VMO je predložio

DNEVNI RED:

1. **Potvrđivanje zapisnika sa 4. sjednice Vijeća MO Žedno**
2. **Donošenje prijedloga za imenovanje Dana mjesnog odbora Žedno 15. siječnja.**
3. **Prihvaćanje Zaključka zamolbe MO Žedno za isplatom sredstava za organizaciju blagdana svetog Mavra u iznosu od 5470,09 kuna**
4. **Odgovor na upit Prometa Split vezano za izmjenu vremena prometovanja nekih linija Trogir-Slatine**

koji je jednoglasno prihvaćen.

1. **Potvrđivanje zapisnika sa 4. sjednice Vijeća MO Žedno**

Koji je jednoglasno potvrđen.

1. **Donošenje prijedloga za imenovanje Dana mjesnog odbora Žedno 15. siječnja**

kojeg je podnio predsjednik MO Žedno Ivo Škaro jednoglasno je prihvaćen i potvrđen da se Dan MO Žedno slavi 15. siječnja kada se slavi blagdan svetog Mavra. Željko Belas je predložio da se razmotri mogućnost pomicanja dana i blagdana na prvu nedjelju iza 13. siječnja radi praktičnosti na što mu je Ivo škaro odgovorio da je to nemoguće jer je datumom vezan u kalendaru blagdan svetog Mavra i da to treba pitati mišljenje crkve. Ivo škaro odmah je predložio da se napravi pobratimljenje sa gradom Porečom koji jedini u Hrvatskoj nakon Žednog slavi dan svetog Mavra zaštitnika grada Poreča 21. studenoga što su svi nazočni jednoglasno potvrdili.

1. **Prihvaćanje Zaključka zamolbe MO Žedno za isplatom sredstava za organizaciju blagdana svetog Mavra u iznosu od 5470,09 kuna**

koji je jednoglasno prihvaćen uz zahvale gradonačelniku na potpori.

1. **Odgovor na upit Prometa Split vezano za izmjenu vremena prometovanja nekih linija Trogir-Slatine**

djelomično je prihvaćen na način da se pomicanja polazaka linija Trogir-Slatine polazak u 5:55 iz Trogira prebaci u 5:40 zbog djece koja putuju u Split u školu i polazak u 15.20 da se pomakne na 15:30.

Odbija se prijedlog prebacivanja vremena sa 20:00 u 20:30.

Predsjednik MO Ivo Škaro čestitao je svima Dan MO Žedno i blagdan svetog Mavra i pozvao sve na feštu te najavio skoru novu sjednicu i zatvorio sjednicu u 18 sati i 30 minuta.

Zapisničar Predsjednik VMO

Ivica Ugrina Ivo Škaro